Kärdla hiiurootslaste kalmistu

Kärdla hiiurootslaste kalmistu on hiiurootslaste kalmistu Hiiumaal Kärdla Rannapargis ehk Paruniaias. 

Kalmistu on arvele võetud kultuurimälestisena.. Vaadatud 30. detsembril 2023.

 Ajalugu 
Kärdla hiiurootslaste kalmistu ja väike Püha Olavi kabel asusid Nuutri jõest idas. Nende rajamisaeg on ebaselged. Tõenäoliselt oli kalmistu juba Kärdla esmamainimise (1564) ajal olemas. Esimesed teated kabelist pärinevad aga 1627. aastast. Kui kärdlarootslased 1810. aastal enamjaolt Kärdlast lahkuma olid sunnitud, jäid kabel ja kalmistu kasutuselt välja ning kalmistu kohale rajati 1830. aastatel Hiiu-Kärdla kalevivabriku inglise stiilis park. Kabeli täpset asukohta pole kindlaks tehtud,Reppo, Monika (2022). Rootsi surnuaed ja Püha Olevi kabel Kärdlas. Eksperdihinnang. OÜ Arheograator. selle puitu kasutati 1847. aastal teisele poole Nuutri jõge ehitatud Kärdla saksa ehk vanakabeli ehitusmaterjalina. 

 Hauatähised 
Kalmistust on säilinud vaid kõrgemal seljandikul paiknev Karel Tarningu (1795-1848) haua oletataval asukohal asuv malmist rist.. Vaadatud 30. detsembril 2023. Teda peetakse viimaseks rootslaseks, kes antud kalmistule maeti.

Tähise üks külg kannab rootsikeelset kirja: Karel Tarning

war den sista, som här blef begrafwen.

1848Teisele küljele on kirjutatud:den gamla swenska kyrkogårdenOn arvatud, et risti asukohta on rannapargi kujundamise käigus muudetud.

 Arheoloogilised uuringud 
alt=Mündi avers ja revers|pisi|331x331px|2023. aasta uuringute käigus leitud 1739. aasta denga.
2023. aasta aprillis viisid arheoloogid Monika Reppo ja Martin Malve kalmistu alal läbi arheoloogilised uuringud, mille käigus otsiti 3434 m2 suurune ala metalliotsijaga läbi ning kaevati prooviauke. Lisaks suurele hulgale Teise maailmasõjaga seonduvatele leidudele leiti inimluid, võimalike kirstunaelu ja 1739. aasta Anna Ivanovna denga seljandikult, kus paikneb Tarningu rist. See tõestab, et rist paikneb tõepoolest kalmistu kohal.

 Vaata ka 

 Kärdla kalmistu

Viited

Välislingid

Kategooria:Pühalepa kihelkonna kalmistud
Kategooria:Kärdla
Kategooria:Hiiu maakonna kalmistud
Kategooria:Hiiu maakonna kultuurimälestised